                 
 [image: https://generatormachete.mfe.gov.ro/images/ue.png]                                                                                                             [image: https://generatormachete.mfe.gov.ro/images/gov.png]


Program: Educație și Ocupare 2021 – 2027 
Prioritate: 6 - Prevenirea părăsirii timpurii a școlii și creșterea accesului și a participării grupurilor dezavantajate la educație
Apel: ,,Primul student din familie" - Regiuni mai puțin dezvoltate
Titlu proiect: Prevenirea părăsirii timpurii a școlii și creșterea accesului și a participării grupurilor defavorizate la educație și formare profesională de calitate, în cadrul învățământului terțiar, în conditii de incluziune socială (PRIM STUD)
Cod :MySMIS: 326436

Data: 13.10.2025
		ANUNȚ DE SELECȚIE
Grup țintă ELEVI
„Primul student din familie”
Centrul Universitar Pitești din cadrul Universității Naționale de Știință și Tehnologie POLITEHNICA București implementează proiectul Prevenirea părăsirii timpurii a școlii și creșterea accesului și a participării grupurilor defavorizate la educație și formare profesională de calitate, în cadrul învățământului terțiar, în condiții de incluziune socială (PRIM STUD), cofinanțat din Fondul Social European+ prin Programul Educație și Ocupare, cod 326436
Proiectul face parte din apelul „Primul student din familie” și este dedicat cu precădere sprijinirii accesului și participării la învățământul superior, în special pentru cei care sunt primii din familie care urmează studii universitare și al susținerii studenților care provin din familii în care părinții au nivel scăzut de educație, dar și elevilor și studenților de etnie romă. 
Pentru a beneficia de avantajele oferite de acest proiect, elevii din anii terminali de liceu sau absolvenții de liceu din promoțiile ultimilor doi ani școlari anteriori anului școlar în care au intrat în operațiune, care nu au promovat examenul de bacalaureat pot să fie parte a Grupului țintă.

Avantajele de a fi parte a grupului țintă al proiectului:
· programe remediale pentru recuperarea decalajelor de învățare în pregătirea examenului de Bacalaureat și pentru facilitarea tranziției la studiile universitare;
· informare și consiliere educațională în cadrul vizitelor de promovare a ofertei educaționale universitare (caravane de informare);
· acordarea unui Kit educațional (rucsac echipat);
· acordarea de subvenții (300 lei/lună timp de 10 luni)
· materiale promoționale cu privire la beneficiile proiectului și la mediul universitar.

Grupul țintă ELEVI:
· elevi care provin din familii cu nivel educațional al părinților scăzut (ai căror părinți nu au obținut o diplomă de studii universitare); 
· elevi de etnie romă;
· elevi care îndeplinesc condițiile de acordare a burselor sociale.
 



Calendarul recrutării grupului țintă: 
· Publicarea pe pagina web a proiectului și website-urile instituțiilor de învățământ preuniversitar a metodologiei și a procedurii de recrutare și selecție a membrilor grupului țintă – 13.10.2025
· Lansarea apelului public de demarare a înscrierilor –14.10.2025 
· Anunțarea selecției la nivelul celor 3 instituții preuniversitare, informarea comunității elevilor vizați, cu privire la scopul și derularea proiectului –17.10.2025 
· Depunerea dosarului de înscriere în grupul țintă –  20-21.10.2025 
· Realizarea unui interviu –22-23.10.2025
· Analiza dosarului –  22-23.10.2025
· Afișarea clasamentului cu respectarea criteriilor GDPR –24.10.2025 (ora 09.00)
· Termen maxim pentru depunere contestații –27.10.2025 (ora 09.00)
· Publicarea rezultatelor finale – 27.10.2025
· Constituirea bazei de date cu membrii GT – 28-29.10.2025 

Dosarul de înscriere în grupul țintă:
Candidații vor depune un dosar de candidatură la secretariatele instituțiilor unde sunt înmatriculați ca elevi.
· Cerere înscriere în proiect (Anexa 1.a. din metodologie),
· Copie de pe cartea de identitate a elevului (CI),
· Declarație de consimțământ privind utilizarea datelor cu caracter personal, completată de elev la sediul instituției (Anexa 2 din metodologie),
· Declarație pe proprie răspundere privind evitarea dublei finanțări cu privire la neparticiparea anterioară la programe similare, completată de elev la sediul instituției (Anexa 3 din metodologie),
· Declarație pe proprie răspundere privind încadrarea în categoria persoanelor cu nivel educațional al părinților scăzut (Anexa 5 din metodologie) ) însoțită de copie după actele de studii ale părinților,
· Declarație pe proprie răspundere privind încadrarea în categoria persoanelor de etnie romă (Anexa 6 din metodologie),
· Documente care atestă încadrarea în condițiile de acordare a burselor sociale conform prevederilor art.13 alin. (1) lit. a)-f) din HG nr. 732/05.09.2025  pentru aprobarea Metodologiei cadru de acordare a burselor și cuantumul acestora,
· Adeverință emisă de unitatea de învățământ preuniversitar care atestă faptul că absolventul de liceu a absolvit liceul în una dintre promoțiile ultimilor doi ani școlari anteriori anului școlar în care a intrat în operațiune și că nu a promovat examenul de bacalaureat;
· Adeverință de la unitatea de învățământ preuniversitar la care este înmatriculat elevul din care să reiasă: anul de studiu și situația școlară, pentru clasele IX-XI;
· Alte documente relevante care să ateste eligibilitatea candidatului.
 
Condiții de eligibilitate și derulare a concursului:
· au domiciliul în regiunea Sud-Muntenia (județele Argeș, Călărași, Dâmbovița, Giurgiu, Ialomița, Prahova și Teleorman); 
· provin din familii cu nivel educațional al părinților scăzut (ai căror părinți nu au obținut o diplomă de studii universitare); 
· îndeplinesc condițiile de acordare a burselor sociale; 
· sunt elevi de etnie romă;
· depun dosarul de înscriere cu documentele precizate mai sus, în termenele precizate (50 puncte)
· susțin un interviu (punctaj 50p); 
· analiza dosarului (punctaj 50 puncte).

Modalitatea de înscriere:
Dosarul de candidatură se depune la sediul instituției unde sunteți înmatriculat ca elev, după cum urmează: 
		ARGEȘ
1. Liceul Teoretic ”Ion Cantacuzino”, Pitești, Argeș: cabinetul directorului adjunct - etaj I, în intervalul orar 08.30 -15.30.
2. Colegiul Tehnic ”Armand Călinescu”, Pitești, Argeș: Secretariat 3, parter, Corp B, în intervalul orar 10.00 -14.00.
3. Colegiul Național ,,Alexandru Odobescu” Pitești: secretariat - parter, în intervalul orar 08.00 -16.00.
	TELEORMAN
4. Colegiul Național Pedagogic „Mircea Scarlat” Alexandria, Teleorman: secretariatul unității de învățământ, parter, în intervalul orar 08.00 -16.00.
5. Liceul Tehnologic nr. 1 Alexandria, Teleorman: secretariatul unității de învățământ, parter, în intervalul orar 09.00 -14.00.
6. Liceul Teoretic „Constantin Noicaˮ Alexandria, Teleorman: secretariatul liceului, parter, în intervalul orar 10.00 -14.00.
	DÂMBOVIȚA
7. Colegiul Național Pedagogic „Constantin Cantacuzino”, Târgoviște, Dâmbovița: cabinetul directorului adjunct – parter, corpul A, în intervalul orar 12.00 -16.00.
8. Liceul de Arte „Bălașa Doamna”, Târgoviște, Dâmbovița: secretariat (etajul I, corp A), în intervalul orar 08.30 -13.30.
9. Colegiul Național „Vladimir Streinu” Târgoviște, Dâmbovița : cabinetul directorului– parter, corpul A, în intervalul orar 12.00 -16.00.

Formularele anexelor menționate la componența dosarului se găsesc la secretariat sau pe site-ul proiectului – secțiunea Metodologie de identificare, recrutare și selecție a grupului țintă elevi și studenți la adresa: https://www.upit.ro/ro/proiect-prim-stud.






FII TU PRIMUL STUDENT!

Pentru informații suplimentare vă rugăm să apelați:
Manager de proiect – Corina GEORGESCU
E-mail: corina.georgescu76@upb.ro																		

